Ιάλεμος

Ο Ιάλεμος στην Ελληνική Μυθολογία ήταν γιος του Απόλλωνα και της Μούσας Καλλιόπης.

Από το όνομά του ονομάζονταν στην αρχαιότητα ιάλεμοι τα θλιβερά άσματα είτε γιατί, όπως έλεγε η παράδοση, πέθανε νεότατος, και έδωσε έτσι αφορμή για θρηνωδίες, είτε γιατί, όπως λεγόταν, ουδέποτε έψαλλε ο ίδιος χαρμόσυνα άσματα. Αυτή ήταν η αφορμή για τον χαρακτηρισμό στην αρχαιότητα της πένθιμης μουσικής ως "Ιαλέμου ωδή".

Στην  νεώτερη ελληνική ποίηση ο Γεώργιος Σακελλάριος στην ποιητική συλλογή με τίτλο «Ποιημάτια», το οποίο εκδόθηκε στην Βιέννη το 1817http://anemi.lib.uoc.gr/metadata/3/8/9/metadata-22-0000150.tkl, περιέλαβε δύο ποιήματα με τίτλο Ιάλεμοι αφιερωμένα στη σύζυγό του Αναστασία, που είχε πεθάνει νέα.

Παραπομπές

Κατηγορία:Πρόσωπα της ελληνικής μυθολογίας

Κατηγορία:Παιδιά του Απόλλωνα

Κατηγορία:Αρχαία ελληνική μουσική